


PARLAMENTUL ROMÂNIEI

CAMERA DEPUTAŢILOR

     Comisia pentru egalitatea de şanse                   

  Nr.37/ 459







A V I Z

asupra proiectului de Lege privind aprobarea Ordonanţei de urgenţă a Guvernului nr.14/2010 pentru modificarea Legii nr.152/1998 privind înfiinţarea Agenţiei Naţionale pentru Locuinţe

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, asupra proiectului de Lege pentru aprobarea Ordonanţei de urgenţă a Guvernului nr.14/2010 pentru modificarea Legii nr.152/1998 privind înfiinţarea Agenţiei Naţionale pentru Locuinţe (PL.x222/2010), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat  mai sus, în şedinţa din  11 mai 2010.

Membrii Comisiei  au examinat textul Ordonanţei de urgenţă, expunerea de motive, precum şi avizul favorabil al Consiliului Legislativ nr.123/18.02.2010.

În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de Lege. 
PREŞEDINTĂ
Cristina Ancuţa POCORA

